આવી સ્થિતિમાં જો આપણે જ અંદરથી દુ:ખી હોઇએ અથવા ગુસ્સામાં હોઇએ તો આપણે નબળા છીએ. નબળો વ્યક્તિ હંમેશા બહાર શોરબકોર કર્યા સિવાય કંઇ કરી શકતો નથી. માટે આવા સમયે સામૂહિકતાની મદદ મળી રહે છે. એવું નથી કે બ્રહ્માકુમારીઝમાં અમે સામૂહિક મેડિટેશન માત્ર કોઇ દુર્ઘટના કે પ્રાકૃતિક આપદા આવે ત્યારે જ કરીએ છીએ, પરંતુ દર મહિનાનાં ત્રીજા રવિવારે સાંજે એક કલાક નિશ્ચિત સમયે વિશ્વનાં બધા જ ભાઇ-બહેનો મળીને ‘વિશ્વશાંતિ’ માટે ધ્યાન કરીએ છીએ.